Case ID: 1168421
Sentence 41: Lakin Azərbaycan Respublikası Dövlət Statistika Komitəsinin 18.09.1995-ci il tarixli, 26/9 saylı qərarı ilə təsdiq edilmiş Azərbaycan Respublikası Nazirlər Kabineti yanında MənzilKommunal Təsərrüfatı Komitəsinin “Aztexinventarlaşdırma İstehsalat birliyi” tərəfindən tərtib edilmiş "Dərya-M” şirkətinə məxsus texniki pasportda sözü gedən sahə pilləkən qəfəsəsi kimi göstərilmişdir.” Azərbaycan Respublikası Ədliyyə Nazirliyinin Məhkəmə Ekspertiza Mərkəzinin 19.04.2021-ci il tarixli, 10/2074 saylı ekspert rəyində qeyd edilmişdir ki, “ünvan 1 ünvanında yerləşən yaşayış binasının 5-ci girişinin 1-ci mərtəbəsində pilləkən qəfəsinin alt hissəsində yerləşən köməkçi otağın eni 2,15 metr və uzunluğu 3,8 metr təşkil edir, lakin RX serialı ******* nömrəli Çıxarışa əsasən Cavabdeh1 müliyyətinə verilmiş 92,5 kv.m qeyri-yaşayış sahəsinə dair texniki pasport olmadığı üçün, həmin sahənin tutulubtutulmaması mümkün olmamışdır, mübahisəli sahənin sökülüb-sökülməməsi, əgər sökülmüşdürsə, söküntü işlərinin nədən ibarət olması, bunun tikinti texniki normalara uyğun olub-olmaması və binanın dayanıqlılığına, sakinlərin təhlükəsizliyinə təhlükə yaradıb-yaratmamasına dair tədqiqat aparılmadı, mübahisə qeyri-yaşayış sahəsinin planlı yerləşməsinin 1-ci, 6-cı və 7-ci girişlərdə (bloklarda) eynilik təşkil edir, yəni həmin sahələrdə də zirzəmiyə giriş üçün keçid qapısı və pilləkən marşı vardır, 2-ci blokda isə analoji sahə bağlı vəziyyətdədir, mübahisəli qeyri-yaşayış sahəsinin faktiki parametrlərini, o cümlədən uzunluğu 3,9 metr, eni 2,2 metr, hündürlüyü 3,5 metr təşkil etdiyini nəzərə alaraq, həmin tikilidə giriş-çıxış üçün pilləkən quraşdırılması texniki cəhətdən mümkündür.” Hazırkı apellyasiya baxışı zamanı iş üzrə Cavabdeh1 apellyasiya şikayətinə etiraz edərək onun təmin edilməməsini xahiş etdi və bildirdi ki, ünvan 1 ünvanında yerləşən yaşayış binasının 5-ci girişinin 1-ci mərtəbəsində pilləkən qəfəsinin alt hissəsində yerləşən sahənin döşəməsini sökməmiş, digər bloklarda olduğu kimi orada ümumiyyətlə döşəmə olmamış, zirzəmiyə keçid qapısı və pilləkən olmuşdur.